Lucaria

**Lucarian rauhaarakastava, ystävällismielinen, rakkauden ja fasismin iloinen tasavalta**, lyhyemmin **Lucaria**, on Sääksjärven pohjoisrannikon tuntumassa sijaitseva saarivaltio, joka on pääosin sosialistinen. Lucaria on pohjimmiltaan saariryhmä, johon kuuluu keskimmäisen "Lucaria"-saaren lisäksi idän Luz ja lännen Oranssistan. Kolmea saarta yhdistävät sillat sekä satunnaiset maapalat.

## Historia

Lucarian historia alkaa n. vuodesta 900 eVa. (ennen Valtiopelin alkua), jolloin Lucarian saarelle purjehti joukko Sääksjärven asukkaita. Sääksjärveläiset perustivat ensimmäisen siirtokunnan, joka kehittyi nopeasti nykyiseksi Lucariaksi. Lucaria oli alun alkaenkin, johtuen todennäköisesti kansalaisten alkuperästä, hyvin sotaisa ja riidanhaluinen valtio.

Vuoden 800 eVa. paikkeilla Lucarian saarella nousi maihin Rooman sotilaspartio, joka etsi maata vallattavaksi. He kohtasivat lucarialaisen partio-osaston, joka otti roomalaiset välittömästi panttivangeiksi. Tämä oli Lucarian ensimmäinen kosketus ulkomaailmaan, mikäli Sääksjärveä ei lasketa. Lucarialaiset oppivat roomalaisilta paljon hyödyllisiä taitoja, kuten ruoan kypsentämisen, mitä he hyödynsivät kun söivät roomalaiset illallisella.

Lucarian historia on pitkään hiljainen. Voidaankin sanoa, että lukuunottamatta pieniä keksintöjä ja löytöjä, kuten kirveen, jota voi pyörittää ilmassa, heittää ja sitten vetää köydestä takaisin, Lucariassa ei oikeastaan tapahtunut mitään ennen vuotta 1 eVa. Tällöin lähellä sijaitseva valtio Hullpoll alkoi näyttäytyä maailman politiikassa, ja hiljaiseloa elänyt, rauhassa sotilasvaltaansa kehittävä Lucaria alkoi nähdä Hullpollin riskinä. Niinpä Lucaria julisti Hullpollia vastaan sodan pian sen jälkeen kun Hullpollin diplomaatti uhkaili Lucarian diktaattoria veitsellä humalassa. Sota voitettiin Sääksjärven avulla, ja Hullpollin alue jaettiin kahden valtion kesken, mutta Sääksjärvi peittosi myöhemmin Lucarian taistelussa ja Sääksjärvi sai koko Hullpollin alueen.

Lucarian historia on sen jälkeen pitkään lähinnä sodasta toiseen hyppimistä. Lucarian historian suurimpiin merkkihenkilöihin lukeutuu Don Dottis, vakooja joka nousi pian diktaattoriksi ja piti valtaansa yllä rankalla kädellä. Tämän johdosta häntä myöskin vihattiin yleisesti, ja hänen luultiin kuolleen useamman kerran, kunnes hän joutui maanpakoon ja kuoli veneonnettomuudessa yrittäessään ylittää Sääksjärven rajaa.

Näihin aikoihin Luzin saarella perustettiin Luzin liitto. Tässä vaiheessa maailmanpolitiikassa puhuttiin myös paljon oranssien ihmisten rodusta, joka keräsi sekä vihaa että myötätuntoa. Etenkin Sääksjärvellä nämä oranssit ihmiset alkoivat olla ongelma; oranssit ja muut rodut taistelivat keskenään jokapäiväisesti.

Lucarian kolmas saari, joka oli tähän asti ollut lähinnä harvaan asuttua aroa, nimettiin Oranssistaniksi ja siitä tuli itsehallintoalue. Oranssi rotu koottiin kuljetusvälineisiin, jolla heidät kuljetettiin Oranssistaniin. Oranssistan oli kuitenkin myös puheenaihe; saako oransseja noin vain säilöä? Lopulta päädyttiin siihen, että oranssit saavat kulkea vapaasti ja heihin kohdistuva rasismi kiellettiin laissa. Oranssistan jäi silti heidän suurimmaksi asuinalueekseen, johtuen siitä että siellä heitä ei kohdeltu väärin ja tilaa oli muutenkin paljon.

Luzin liitto alkoi nousta ja siitä tuli maailman voimakkain sotilasliitto. Se kuitenkin murtui kun Lucaria koki sotilaallisen tappion Luzin poliittiseen toimintaan kyllästyneen Sääksjärven edessä. Luzin liitto jäi sen jälkeen joksikin aikaa taka-alalle, kunnes se alkoi taas nousta. Tällä kertaa se nousua ei pysäyttänyt ulkoinen voima vaan hallitsijat, jotka välittivät enemmän itse Lucariasta eivätkä halunneet panostaa määrärahoja Luzin liittoon. Don Dottis III:n hallituksen aikaan Luzin liitto kaatui täysin ja se lakkautettiin. Don Dottis III:n kuoleman jälkeen Lucaria vetäytyi maailmanpolitiikasta hoitaakseen omia ongelmiaan.

Vuoden 1023 jVa. (jälkeen Valtiopelin alun) Lucariassa perustettiin uudestaan Luzin liitto ja valtaan nousi suosittu El Testiculo. Se oli virhe, sillä hän oli erittäin lucarialaismielinen ja alkoi säilöä muiden maiden kansalaisia Luzin saaren itäkolkkaan, kaupunkiin nimeltä Luztentoft. Luztentoft muutettiin keskitysleireiksi ja vähän myöhemmin suurvankilaksi. El Testiculo sai surmansa bunkkerissa, kun Putanus-järjestön murhaaja surmasi hänet.

## Tunnettuja lucarialaisia

* Don Dottis
* Don Dottis III
* El Testiculo